6.4.2022.
LV
Eiropas Savienības Oficiālais Vēstnesis
C 152/83
1.8.
EESK konstatē, ka akumulatoru dzīves ilgums salīdzinājumā ar pašu ierīci var būt īsāks.
Komiteja iesaka tuvināt datoros, planšetdatoros vai mobilajos tālruņos izmantojamo bateriju standartus, lai tās būtu iespējams nomainīt un tajos gadījumos, kad baterijai priekšlaicīgi radušās darbības problēmas, nebūtu jāpērk jauna visa ierīce.
1.9.
EESK vēlas uzsvērt elektronisko ierīču ražotāju atbildību ilgtspējīgas attīstības jomā un viņus aicināt rūpēties, lai bateriju nomaiņas izmaksas būtu nelielas un lai fakts, ka tehniski to ir iespējams izdarīt, mazinātu vajadzību aizstāt visu elektronisko ierīci tajos gadījumos, kad nepieciešama tikai baterijas nomaiņa.
1.10.
EESK aicina Komisiju ražotājiem ieteikt, lai viņi, izmainot attiecīgā zīmola lādētāja izmantošanai nepieciešamo jaudu vai strāvas stiprumu, nemēģina apiet tiesību aktus un padarīt neiespējamu direktīvas mērķu sasniegšanu.
1.11.
EESK iesaka, lai Komisija un Eiropas Parlaments, sākot no likumdošanas procesa beigu posma, informē patērētājus, šajā nolūkā nodrošinot liela mēroga informatīvu kampaņu plašai sabiedrībai, un mudina turpmāk iegādāties tikai ierīces, kas aprīkotas ar USB-C uzlādes saskarnēm.
2.
Atzinuma konteksts 2.1.
Kopš 2009. gada Komisija cenšas ierobežot mobilo tālruņu un tamlīdzīgu ierīču uzlādes saskarņu tirgus sadrumstalotību.
Tomēr iniciatīvu rezultātā izveidotas tikai brīvprātīgas shēmas (2), kas nav juridiski saistošas un nenodrošina konsekventu un vienādu piemērošanu.
2.2.
Nesenās brīvprātīgās iniciatīvas nepilnīgi atbilst Savienības politikas mērķiem, kas vērsti uz elektronisko atkritumu (e-atkritumu) samazināšanu, ērtību nodrošināšanu patērētājiem un uzlādes ierīču tirgus sadrumstalotības novēršanu.
2.3.
Tā kā šajā jomā nav veikta saskaņošana, var veidoties būtiskas atšķirības starp dalībvalstu normatīvo un administratīvo aktu noteikumiem vai praksi, kas attiecas uz mobilo tālruņu un tamlīdzīgu radioiekārtu kategoriju vai klašu sadarbspēju ar lādēšanas ierīcēm un uz radioiekārtu piedāvājumu bez uzlādes ierīces.
2.4.
Tāpēc ir vajadzīga Savienības rīcība, lai veicinātu vienotu sadarbspējas līmeni un galalietotājiem būtu pieejama informācija par radioiekārtu uzlādes parametriem.
2.5.
Eiropas Parlaments 2020. gada janvārī pieņēma rezolūciju (3), kurā ietverts aicinājums steidzami noteikt vienota mobilo tālruņu lādētāja standartu, lai izvairītos no palielinātas iekšējā tirgus sadrumstalotības.
2.6.
Tiek lēsts, ka mobilo tālruņu lādētāji 2018. gadā radījuši ap 11 000 tonnu e-atkritumu un ar tiem saistītā aprites cikla emisija bijusi ap 600 kt CO2. 2.7.
Savienība ir apņēmusies veicināt resursu efektīvāku izmantošanu, pārejot uz tīru aprites ekonomiku, ieviešot tādas iniciatīvas kā Eiropas Parlamenta un Padomes Direktīva 2012/19/ES (4) un nesen pieņemot Eiropas zaļo kursu.
Direktīvas mērķis ir samazināt e-atkritumus, ko rada radioiekārtu pārdošana, un ierobežot izejvielu ieguvi un CO2 emisijas, kas saistītas ar lādētāju ražošanu, transportēšanu un likvidēšanu, ar to veicinot aprites ekonomiku.
2.8.
Priekšlikumā ir paredzēts, ka Direktīvā 2014/53/ES (5) tikts noteiktas prasības par uzlādes sakaru protokoliem, dažu radioiekārtu kategoriju vai klašu uzlādes saskarni (t. i., uzlādes ligzdu), kā arī norādīta informācija, kas par minēto radioiekārtu kategoriju vai klašu uzlādes parametriem ir sniedzama galalietotājiem.
(2) (3) (4) (5)
https://ec.europa.eu/docsroom/documents/2417/attachments/1/translations Eiropas Parlamenta 2020. gada 30. janvāra rezolūcija par kopēju lādētāju mobilajām radioiekārtām (2019/2983(RSP)) (OV C 331, 17.8.2021., 2. lpp.).
Eiropas Parlamenta un Padomes Direktīva 2012/19/ES (2012. gada 4. jūlijs) par elektrisko un elektronisko iekārtu atkritumiem (EEIA) (OV L 197, 24.7.2012, 38. lpp.).
Eiropas Parlamenta un Padomes Direktīva 2014/53/ES (2014. gada 16. aprīlis) par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK (OV L 153, 22.5.2014., 62. lpp.).